**KLAIPĖDOS MIESTO SAVIVALDYBĖS TARYBA**

**SAVIVALDYBĖS TARYBOS VEIKLOS REGLAMENTO KOMISIJA**

**POSĖDŽIO PROTOKOLAS**

2019-11-14 Nr. TAR1-164

Posėdis vyksta 2019-11-08. Pradžia 9.00 val.

Posėdžio pirmininkė – Judita Simonavičiūtė.

Posėdžio sekretorė – Lietutė Demidova.

Posėdyje dalyvauja komisijos nariai: Nina Puteikienė, Alina Velykienė, Audrius Petrošius, Modestas Vitkus. Nedalyvauja Rimantas Didžiokas.

Posėdyje dalyvaujančių komiteto narių ir svečių sąrašai (priedai 1, 2) pridedami.

J. Simonavičiūtė informuoja, kad E. Mantulova atsiėmė pateiktą sprendimo projektą „Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo“.

J. Simonavičiūtė siūlo svarstyti pateiktą E. Mantulovos siūlymą Reglamento komisijai.

DARBOTVARKĖ:

1. E. Mantulovos siūlymo svarstymas.
2. A. Velykienės, A. Vaitkaus ir S. Budino siūlymų svarstymas.

SVARSTYTA. E. Mantulovos siūlymo svarstymas.

Pranešėja – J. Simonavičiūtė. Teigia, kad yra pateiktas E. Mantulovos siūlymas papildyti Savivaldybės veiklos reglamento (toliau – Reglamentas) 11.3 punktą: „valstybinių registrų duomenų išrašų pirkimo“. J. Simonavičiūtė sako nepritarianti E. Mantulovos siūlymui, nes tai būtų teisinis pažeidimas.

A. Velykienė sako, kad įstatyme išlaidų apmokėjimo sąrašas yra baigtinis, todėl nepritaria E. Mantulovos siūlymui.

NUTARTA. Nepritarti E. Mantulovos siūlymui.

SVARSTYTA. A. Velykienės, A. Vaitkaus ir S. Budino siūlymų svarstymas.

Pranešėja – J. Simonavičiūtė. J. Simonavičiūtė teigia, kad klausimas buvo svarstytas frakcijoje, ji nutarė, kad Reglamente nustatyti terminai tinkami. J. Simonavičiūtė taip pat primena, kad Savivaldybės administracijai buvo pateiktas užklausimas dėl sprendimo projektų Sekretoriatui pateikimo terminų. Gautas Savivaldybės administracijos atsakymas, kad terminai visais atvejais turi būti nustatomi atsižvelgiant į protingumo kriterijų.

A. Velykienė sako, kad rengiamų sprendimo projektų pateikimo terminai (ne vėliau prieš 15 darbo dienų) nėra įgyvendinami, todėl pažeidinėjamas Reglamentas. Siūlo numatyti, kad sprendimų projektai Sekretoriatui būtų pateikiami likus ne mažiau kaip 10 darbo dienų iki Tarybos posėdžio.

M. Vitkus teigia, kad A. Velykienės siūlymas trumpinti rengiamų sprendimo projektų pateikimo terminą nėra geras, nes kuo anksčiau paskelbiami sprendimų projektai, tuo daugiau laiko lieka susipažinti su klausimais, juos derinti, o jeigu reikia, papildyti, pakoreguoti.

J. Simonavičiūtė sutinka, kad kuo sprendimų projektai pateikiami anksčiau – tuo geriau.

N. Puteikienė sako, kad nepritars siūlymui trumpinti rengiamų sprendimo projektų pateikimo terminą. N. Puteikienė siūlo į kitą komisijos posėdį pakviesti Savivaldybės administracijos darbuotojus, kad pateiktų savo nuomonę dėl sprendimo projektų teikimo terminų.

Balsavimu (už-3, prieš-2) pritarta A. Velykienės siūlymui - sprendimų projektus Sekretoriatui pateikti likus ne mažiau kaip 10 darbo dienų iki Tarybos posėdžio.

J. Simonavičiūtė primena, kad A. Vaitkus ir S. Budinas siūlo numatytų svarstyti klausimų medžiagą paskelbti Savivaldybės interneto svetainėje ne vėliau kaip prieš 5 darbo dienas iki posėdžio pradžios.

N. Puteikienė pritaria (A. Vaitkaus ir S. Budino) siūlymui, kad komitetų posėdžių darbotvarkės kartu su numatytų svarstyti klausimų medžiaga būtų paskelbiama Savivaldybės interneto svetainėje ne vėliau kaip prieš 5 darbo dienas iki posėdžio pradžios.

Balsavimu (už-1, prieš-4) nepritarta A. Vaitkaus ir S. Budino siūlymui.

NUTARTA:

* 1. Nepritarti A. Vaitkaus ir S. Budino siūlymui.
  2. Pritarti A. Velykienės siūlymui – sprendimų projektus pateikti Sekretoriatui likus ne mažiau kaip 10 darbo dienų iki Tarybos posėdžio.

Kitame Reglamento komisijos posėdyje svarstyti N. Puteikienės siūlymus.

Posėdis baigėsi 9.40 val.

Posėdžio pirmininkė Judita Simonavičiūtė

Posėdžio sekretorė Lietutė Demidova